
№ 69
гр. Бяла Слатина, 19.10.2026 г.


На основание чл. 80, ал. 1, т. 9, във връзка с чл. 343, ал. 1 от Закона за съдебната власт и чл. 138, ал. 1 от Правилника за администрацията в съдилищата, в съответствие с разпоредбите на чл. 91 – чл. 96 от Кодекса на труда и съгласно решение по протокол № 21/07.10.2026 г. от заседание на Комисия „Съдебна администрация“ към Съдийската колегия на ВСС 
О Б Я В Я В А М:

Конкурс за назначаване на 1 (една) щатна бройка за длъжността „съдебен секретар” в администрацията на Районен съд – Бяла Слатина. 
1. Основни професионални задължения и отговорности, съгласно длъжностната характеристика, приложена към настоящата заповед.

2. Минимални изисквания, предвидени в нормативните актове за заемане на длъжността, на които кандидатите следва да отговарят:

•
да са български граждани, граждани на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария;

· да са навършили пълнолетие; 

· да не са поставени под запрещение; 

· да не са осъждани за умишлено престъпление от общ характер; 

· да не са лишени по съответния ред от правото да заемат определена длъжност; 

· да отговарят на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на длъжността;
· да не са в йерархическа връзка на ръководство и контрол със съпруг или съпруга, с лице, с което е във фактическо съжителство, с роднина по права линия без ограничения, по съребрена линия до четвърта степен включително или по сватовство до четвърта степен включително;

· да не са едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;
· да не са съветник в общински съвет;

· да не заемат ръководна или контролна длъжност в политическа партия;

· да не работят по трудово правоотношение при друг работодател, освен като преподавател във висше училище /изискването следва да е налице към датата на заемане на длъжността, ако кандидата спечели конкурса/;

· да не са адвокат, нотариус, частен съдебен изпълнител или упражняват друга свободна професия.
3. Специфични изисквания по чл.140, ал.1, т.3 от ПАС, на които кандидатите следва да отговарят:
· да притежават необходимите нравствени и професионални качества;

· да притежават познания относно общата нормативна уредба на съдебната власт и  работата на съдебната администрация /Закон за съдебната власт, Правилник за администрацията в съдилищата/; 

· отлично да владеят компютърна машинопис;

· да имат отлични познания по стилистика, правопис, граматика и пунктуация

· да имат познания по общи деловодни техники, съвременни офис процедури, работа със стандартно офис оборудване, отлични умения за текстообработка с  МS Word и обработка на данни с MS Excel;

· да притежават комуникативност, организираност, лоялност, умения за работа в екип;
4. Минимален размер на основното трудово възнаграждение – 762,00 евро.

На съдебните служители се заплаща ежемесечно и допълнително възнаграждение за ранг и за придобит трудов стаж и професионален опит.
5. Необходими документи за участие в конкурса:
· заявление за участие в конкурс – (по образец);

· автобиография – тип CV – подписана от кандидата;
· свидетелство за съдимост – в оригинал;
· декларация по чл. 340 а, ал. 1 от Закона за съдебната власт (по образец);
· декларация по чл. 340 а, ал. 2 от Закона за съдебната власт (по образец);

· декларация от кандидата за липса на обстоятелства по чл. 107 а, ал.1 от КТ (по образец);

· декларация/съгласие за обработване на лични данни (по образец);
· медицинско свидетелство за постъпване на работа – оригинал;
· медицинско свидетелство със заверка от Центъра за психично здраве, че кандидатът не страда от психични заболявания  – оригинал;
· копия от документи за придобита образователно – квалификационна степен  и допълнителна квалификация и правоспособност;
· копия от документи, удостоверяващи продължителността на трудовия стаж/професионалния опит – (копие от трудова, осигурителна книжка, УПИ, удостоверения или други удостоверителни документи);

· копие от документ, удостоверяващ придобиване на компютърна грамотност, освен ако същата не е удостоверена в документа за придобита образователна – квалификационна степен; 

· нотариално заверено пълномощно, в случай че заявлението се подава от пълномощник.

· по преценка на кандидата могат да се подават и други документи, удостоверяващи допълнителни квалификации или опит, в съответствие с поставените специфични изисквания за заемане на длъжността, които кандидатът притежава и желае да представи, препоръки от предходни работодатели, независимо в каква област е работил кандидатът, както и мотивационно писмо.
Представените копия на документи следва да бъдат заверени от кандидата със собственоръчен подпис и текст „Вярно с оригинала“.

6. Място и срок на подаване на документите. 
Районен съд гр.Бяла Слатина, ул. „Димитър Благоев” № 85, ет. 3, стая № 303  административен секретар, всеки работен ден от 09,00 до 12,00 часа  и от 13,00 до 17,00 часа.

Документите се подават лично или чрез пълномощник /нотариално заверено пълномощно/.

Документи се подават в срок от 30 календарни дни, считано от датата на публикуване на обявата за конкурса в местен печат.

В този срок кандидатите могат да получат образци на формулярите и длъжностната характеристика за длъжността от интернет страницата на Районен съд – Бяла Слатина - https://bslatina-rs.justice.bg/, както и от служба „Регистратура” на съда. 
7. Начин на провеждане на конкурса
Първи етап - проверка на документите на кандидатите.
Втори етап - практически изпит: проверка на машинописните и компютърни умения на кандидатите, както и на познанията на кандидатите по стилистика, правопис, граматика и пунктуация /диктовка на текст и писмен тест/.
Трети етап - събеседване с кандидатите с цел оценяване на познанията им за нормативната уредба – Закон за съдебната власт (ЗСВ), Правилника за администрацията в съдилищата (ПАС); оценка на професионалната мотивация и отношението на кандидата към бъдещата професионална кариера в съда; установяване на личните качества - комуникативност, начин и стил на изразяване, умения да отстояват позиция.

8. След изтичане на крайният срок за приемане на документите за участие в конкурса, и. ф. административен ръководител на съда назначава комисия по допускането на кандидатите до конкурса. На комисията се представят всички приети документи за участие, ведно с регистъра за приемането им.

9. Комисията по т. 8, след като прецени наличността на документите по т. 5 от заповедта, съответствието им на минималните изисквания за участие в конкурса по т. 2 и подаването на документите в срока по т. 6, да  състави протокол за решението си относно  допускането на кандидатите до конкурса, и да изготви списъци на допуснатите и недопуснатите до конкурс кандидати. До участие се допускат кандидати, които са представили пълен комплект документи.
Списъците  да  се обявят на таблото за съобщения на съда и да се публикуват на интернет страницата на Районен съд – Бяла Слатина, не по-късно от 7 дни след изтичане на срока за подаване на заявленията за участие в конкурса. В списъкът на допуснатите кандидати да се впише датата, часа и мястото на провеждането на втория и третия етап от конкурса.

10. Административния секретар да изготви съобщения до допуснатите кандидати за дата, часа и мястото на провеждане на втория и третия етап от конкурса. Съобщения да се изготвят и до недопуснатите кандидати с посочване на причините за недопускането.
Недопуснатите до конкурс кандидати могат да подадат жалба в 7-дневен срок от обявяването на  протокола по т. 9 пред и. ф. административен ръководител на Районен  съд – Бяла Слатина, който се произнася окончателно в 3-дневен срок. Жалбата не спира конкурсната процедура.

11. След допускане на кандидатите до конкурса, и. ф. административен ръководител на съда назначава комисия по провеждането на конкурса.

12. Вторият етап на конкурса включва:
Проверка на машинописните умения на кандидатите, която да се извърши, чрез диктовка на текст, като целта е кандидатите точно да записват това, което чуват. Текста е еднакъв за всички кандидати, с продължителност до 15 минути и темпо на диктовка съобразно с обичайното, при което работи секретаря в съдебната зала.

Членовете на комисията оценяват кандидатите с оценки във вид на точки – от 0 до 10 точки. Крайната оценка представлява средноаритметично число от точките на всеки от членовете на комисията за всеки отделен кандидат.
Проверката на компютърните умения на кандидатите, както и познанията на кандидатите по стилистика, правопис, граматика и пунктуация да се извърши, чрез решаване на тест – 10 въпроса и изготвяне на писмо.
Членовете на комисията оценяват кандидатите с оценки във вид на точки. Всеки верен отговор носи по 1 точка, като варианти за поставяне на точки са: 0 т.; 0,5 т. и 1 т., а за изготвеното писмо 5 т. Крайната оценка от втори етап е средноаритметично число от поставените точки на всеки от членовете на комисията за всеки отделен кандидат. Максималният размер на точките е 25.

Крайната оценка от втори етап е средноаритметично число от поставените оценки на всеки от членовете на комисията за всеки отделен кандидат. 
13. Трети етап на конкурса включва събеседване с кандидатите.

Комисията по провеждане на конкурса събеседва лично с всеки кандидат, като членовете на конкурсната комисия задават едни и същи въпроси на кандидатите с  цел оценяване на познанията им за нормативната уредба – Закон за съдебната власт (ЗСВ), Правилника за администрацията в съдилищата (ПАС) оценка на професионалната мотивация и отношението на кандидата към бъдещата професионална кариера в съда; установяване на личните качества - комуникативност, начин и стил на изразяване, умения да отстояват позиция. На всеки кандидат да бъдат зададени по 9 въпроса, които да са еднакви за всички кандидати
Членовете на комисията оценяват кандидатите с оценки по шестобалната система. Крайната оценка представлява средноаритметично число от оценките на всеки от членовете на комисията за всеки отделен кандидат.

Крайната оценка от конкурса за всеки отделен кандидат е сбор от получените точки от практическия изпит и събеседването.
14. Въз основа на проведения конкурс комисията по провеждане на конкурса да състави протокол за крайното класиране, в който да отрази резултатите от всеки етап (крайния брой точки, представляваща крайна оценка) от конкурса и класирането на успешно издържалите конкурса. 
14.1. Протоколът с крайното класиране да се обяви таблото за съобщения на съда и на интернет страницата на Районен съд – Бяла Слатина в 3-дневен срок от приключване на третия етап от конкурса.

14.2. Административния секретар изпраща писмени съобщения до всички участници в конкурса - успешно и неуспешно издържалите конкурса, в тридневен срок от провеждането му
15. Конкурсната комисия  по т.11 от настоящата заповед представя протокола и всички документи на класираните кандидати на и. ф. административен ръководител  на Районен съд – Бяла Слатина в 3-дневен срок от приключване на конкурса.
16. И. ф. административният ръководител на Районен съд – Бяла Слатина сключва трудов договор с класирания на първо място кандидат.
17. Конкурсът да се обяви чрез местния печат – обява във вестник „Конкурент”, която да съдържа всички реквизити по чл. 91 ал. 2 КТ. Копие  от заповедта да се постави таблото за съобщения на съда. Заповедта, съобщението за конкурса и образците на посочените в т.5 от заповедта документи да се публикуват  на интернет страницата на съда - https://bslatina-rs.justice.bg/
Информация относно конкурса всеки желаещ може да получи и от административния секретар на съда  на тел. 0892/255060.
18. Административния секретар да предостави на разположение на кандидатите длъжностна характеристика за длъжността „съдебен секретар”, както и да бъде публикувана на интернет страницата на съда.
Изпълнението на заповедта възлагам на конкурсната комисия, а цялостната организация на административния секретар.

Препис от заповедта да се връчи на административния секретар, на деловодителите от служба „Регистратура“, както и на конкурсните комисии по т. 8 и т. 11, след тяхното назначаване. 






И. Ф. АДМ. РЪКОВОДИТЕЛ-






  
  ПРЕДСЕДАТЕЛ: /п/ не се чете








  
   /Ивайло Шабански/

